Philippe Bär

**Philippe Bär** O.S.B. (opprinnelig *Ronald Bär*; 1928–2025) var katolsk biskop av Rotterdam og det nederlandske militærordinariat.

## Liv og virke
### Bakgrunn
Ronald (Philippe) Bär ble født i Manado på øya Celebes i Nederlandsk Øst-India, i en nederlandsk familie av den reformerte tro. Under den japanske okkupasjon av Nederlandsk Øst-India i andre verdenskrig ble han internert, skilt fra foreldrene, i en fangeleir for gutter.

Etter krigen dro han til Nederland. Han studerte protestantisk teologi ved Universitetet i Utrecht, men sluttet seg deretter til den gammelkatolske kirke i Nederland og studerte en kort tid ved det gammelkatolske seminaret i Amersfoort Der var han klassekamerat av Antonius Jan Glazemaker; han ble senere gammelkatolsk erkebiskop av Utrecht fra 1982 til 1999.

I 1954 konverterte han til katolisismem og gikk kort tid etter inn i benediktinerklosteret Chevetogne i Belgia. Han tok klosternavnet Philippe. Den 29. desember 1955 avla han sine høytidelige ordensløfter.

### Prest, benediktiner
Philippe Bär ble ordinert til prest den 26. juli 1959. 
### Hjelpebiskop i Rotterdam
Pave Johannes Paul II utnevnte ham til titulærbiskop av *Leges* og hjelpebiskop i Rotterdam den 15. januar 1982.

Biskopen av Rotterdam, Adrianus Johannes Simonis, ordinerte ham til biskop den 27. desember samme år; medkonsekratorer var Martien Antoon Jansen, emeritert biskop av Rotterdam, og Theodorus Henricus Johannes Zwartkruis, biskop av Haarlem. 

Den 22. november 1982 ble han utnevnt til militærprest for det nederlandske militærvikariatet. Med opphøyelsen til militærordinariat den 21. juli 1986 ble han den første biskopen av dette militærordinariatet. 
### Biskop av Rotterdam
Den 19. oktober 1983 ble han utnevnt til biskop av Rotterdam. 

Han trakk seg fra begge sine embeder den 13. mars 1993, i en alder av 64 år. Dette kom brått på, men en avis pekte på at det hang sammen med rykter om homoseksuelle kontakter.

Biskop Philippe Bär døde i Teteringen den 8. mars 2025, i en alder av 96 år.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Paolo Giobbe (1880-1972) *1925
* Kardinal Bernardus Johannes Alfrink (1900-1987) *1951
* Kardinal Adrianus Johannes Simonis (1931-2020) *1971
* Biskop *Philippe Bär* (1928-) *1982

## Litteratur
* *Langs wegen van barmhartigheid. Gesprekken met bisschop Bär*, Daphne Schmelzer e.a. 1996, ISBN 9789040098130
## Referanser